פאנג לי ז'י

פאנג לי ז'י (12 בפברואר 1936 - 6 באפריל 2012) היה אסטרופיזיקאי ומתנגד משטר סיני, שרעיונותיו הליברלים היו מהגורמים לאירועי כיכר טיין-אן-מן בשנת 1989. לאחר האירועים גלה לארצות הברית, שם שימש כפרופסור באוניברסיטת אריזונה.

אודות 
פאנג נולד בבייג'ינג. בשנת 1948, כשנה לפני שצבא השחרור העממי של הקומוניסטים כבש את העיר, הצטרף לקבוצת נוער שהייתה מקורבת למפלגה הקומוניסטית. בשנת 1952, כשהוא בן 16, החל ללמוד פיזיקה באוניברסיטת בייג'ינג. בשנת 1980 נבחר לאקדמיה הסינית למדעים, והיה לחבר הכי צעיר בה אי פעם.

בשנת 1989 שלח מכתב פתוח למנהיג דנג שיאופינג, וקרא לו לשחרר אסירים פוליטיים. לאחר אירועי כיכר טיין-אן-מן, אשר בהם לא השתתף באופן אקטיבי, אולם רבים מתלמידיו היו ממובליהם, ברח לשגרירות האמריקאית וביקש מקלט. לאחר הגעתו לארצות הברית בשנת 1990, לימד באוניברסיטת אריזונה.

שימש כחבר בוועד בארגון Human Rights in China.

קישורים חיצוניים 

 דף אישי באתר אוניברסיטת אריזונה
 Fang Lizhi, Chinese Physicist and Seminal Dissident, Dies at 76, באתר הניו יורק טיימס
 

סגל אוניברסיטת אריזונה
פיזיקאים סינים
מתנגדי משטר סינים
בייג'ינג: אישים
זוכי פרס זכויות האדם ע״ש רוברט קנדי
סינים שנולדו ב-1936
סינים שנפטרו ב-2012